Ons volk word vermoor en verdruk deur 'n swart owerheid wat ons van die aardbol wil afvee. Ons het bedelaars in ons eie land geword. Is dit die goeie hoedanighede van die huidige regering wat hulle in beheer oor ons geplaas het, of is dit ons swak hoedanighede wat ons onder 'n strafgerig van ons hemelse Vader geplaas het? Verdien ons nie dit wat oor ons gekom het nie? Waarom gaan dit tans so sleg met ons as volk hier aan die suidpunt van Afrika? Is dit nie omdat ons nie meer ons geloftes betaal nie?
Baie volksgenote bring 16 Desember darem weer deur met herdenking van die Gelofte van Bloedrivier soos ons belowe het om dit soos 'n Sondag deur te bring - 'n dag van die Here.
Maar wat het geword van Van Riebeeckdag wat op 6 April herdenk word?
Wat van die herdenking van die Gelofte van Paardekraal wat bepaal dat ons as volk jaarliks by Paardekraal op 16 Desember bymekaar sal kom en die oorwinning van die ZAR oor die Britse anneksasie van 1877-1881, gedenk?
Wat van die broederskapgelofte wat op 9 September 1939 op Monumentkoppie voor die Almagtige God afgelê is en waarby 70 000 volksgenote betrokke was in die jare toe hierdie volk stelselmatig van die Britse juk bevry is? 'n Klipstapeling is die stille getuienis daarvan, maar die herdenking het in die vergetelheid verdwyn. Het ons as volk nie ook 'n aandeel aan die haglike toestand waarin ons vandag verkeer nie?
Maar die drie werklike geloftes waaraan ons nie kan ontkom nie is Bloedrivier, Paardekraal en die Van Riebeeck gelofte van 1654. En alvorens ons volk nie hierdie drie geloftes al drie onderhou nie sal dit nie met ons beter gaan nie. Daarom plaas ons hierdie skrywe vandag sodat u tyd sal neem om u voor te berei op hierdie drie se gelofteherdenkings waarvan eerskomende nou oormore op 6 April val.
Laat ons hierdie jaar spesiale aandag hieraan verleen. Tref betyds die nodige reëlings en benut die openbare vakansiedag as 'n dag van dank en gebed vir die wyse waarop die HERE voorsiening gemaak het vir die koms van ons voorsate na hierdie land. Bring die dag deur in ootmoed en dankbaarheid vir die offer wat sy Seun en ons Losser namens ons volbring het.
Toe Jan van Riebeeck en sy geselskap op 6 April 1652 hul aan die Kaap kom vestig het, was hul primêre doel om 'n halfwegstasie op die been te bring wat as ondersteuningspunt moes dien vir die skeepvaartroete óm die Kaap na die Ooste, waarmee baie winsgewende handel gedryf is. Dit was ook hul doel om 'n kolonie te stig waardeur hul infrastruktuur uitgebrei kon word. Hul seevaart, asook hul eerste twee jaar het egter so voorspoedig verloop dat hul daarin die hand van ons hemelse Vader gesien en 'n belofte aan Hom gemaak het wat as volg lui: